ശൂരനാട് വടക്ക് പഞ്ചായത്ത് സെക്രട്ടറിയെ ഉപരോധിച്ചു കുന്നത്തൂര് :ശൂരനാട് വടക്ക് ഗ്രാമപഞ്ചായത്തിന് അധികമായി അനുവദിച്ച കൊവിഡ് വാക്സിനേഷന് സെന്റര് തുടങ്ങാത്തതില് പ്രതിഷേധിച്ച് എല്.ഡി.എഫ് അംഗങ്ങള് സെക്രട്ടറിയെ ഉപരോധിച്ചു. വാക്സിന് നല്കുന്നതിന് അധികമായി ഒരു സെന്റര് കൂടി അനുവദിക്കണമെന്ന് ആവശ്യപ്പെട്ട് പഞ്ചായത്തിലെ ഇടതുപക്ഷ അംഗങ്ങള് ജില്ലാ മെഡിക്കല് ഓഫീസര്ക്ക് നിവേദനം നല്കിയിരുന്നു. തുടര്ന്ന് ജൂണ് 30ന് അഴകിയകാവ് ഗവ.എല്.പി സ്കൂളില് അധികമായി ഒരു സെന്റര് കൂടി അനുവദിച്ചു. ജൂലായ് രണ്ടിന് മെഡിക്കല് സംഘം സ്കൂള് പരിശോധിക്കുകയും ചെയ്തു. എന്നാല് സെന്റര് പ്രവര്ത്തിപ്പിക്കാന് പഞ്ചായത്ത് ഭരണസമിതി തയ്യാറായില്ല.വാക്സിന് ലഭിക്കാതെ ആയിരക്കണക്കിനാളുകള് ബുദ്ധിമുട്ടുമ്ബോഴാണ്ഭരണസമിതി അനാസ്ഥ കാട്ടുന്നതെന്ന് എല്.ഡി.എഫ് ആരോപിച്ചു. തുടര്ന്ന് ശൂരനാട് പൊലീസിന്റെ നേതൃത്വത്തില് നടന്ന ചര്ച്ചയില് ഒരാഴ്ചയ്ക്കകം വാക്സിനേഷന് സെന്റര് തുടങ്ങുന്നതിന് ആവശ്യമായ നടപടി സ്വീകരിക്കാമെന്ന് സെക്രട്ടറി ഉറപ്പു നല്കിതിനെ തുടര്ന്ന് സമരം അവസാനിപ്പിച്ചു. ഗ്രാമപഞ്ചായത്തംഗങ്ങളായ കെ.പ്രദീപ്,എസ്.സൗമ്യ,ഖദീജാബീവി, ജെ.സന്തോഷ്,സമദ് ബ്ലസന് പാപ്പച്ചന്, അമ്ബിളി ഓമനക്കുട്ടന് തുടങ്ങിയവര് നേതൃത്വം നല്കി.